Anne Dudek

Anne Louise Dudek američka je glumica poljskog porijekla. Najpoznatija je po ulozi Amber Volakis u FOX-ovoj medicinskoj seriji Dr. House te po glavnoj ulozi u britanskoj seriji The Book Group. 2010. godine pridružila se glavnoj glumačkoj postavi serije Covert Affairs u produkciji USA Networka.

 Karijera 
Od sredine 90-ih (dok je bila na univerzitetu Northwestern) do 2001. godine Dudek se pojavila u različitim pozorišnim produkcijama na Broadwayu. Debitirala je u predstavi Wrong Mountain 2000.Biografija Anne Dudek na web-stranici American Repertory Theatrea i osvojila je nagradu Kruga kritičara iz Connecticuta za izvanrednu izvedbu u Staklenoj menažeriji."Anne Dudek pokazala (trudnički) stomak u seriji Big Love", Buddy TV.com, 10. 8. 2008.

Nakon uspjeha na Broadwayu prebacila se na televiziju, a prvu značajniju ulogu imala je u seriji The Book Group. Otada je gostovala u više serija, uključujući Očajne kućanice (kao djevojka Karla Meyera u 1. sezoni), Kako sam upoznao vašu majku (Tedova bivša djevojka, istrenirana u borilačkoj vještini krav maga), Prijatelje (kao Precious, djevojka Mikea Hannigana), Čarobnice, Kosti (kao Boothova djevojka pravnica), Broj3ve i Dva metra pod zemljom. Također je glumila Lucindu Barry u pilot-epizodi serije Psych, te profesoricu koja se upusti u seksualnu vezu s jednim od svojih studenata (zasnovano na slučaju Debre Lafave) u seriji Zakon i red: Zločinačke nakane.

Imala je epizodnu ulogu u Dr. Houseu kao Amber Volakis, jedna od 40 kandidata za Houseov novi dijagnostički tim. Dobila je otkaz (i to posljednja od svih), ali je ostala do finala 4. sezone, Wilson's Heart (4x16), u kojem je smrtno stradala kao posljedica autobuske nesreće i slučajnog trovanja lijekom. Pojavila se i u završnim epizodama 5. sezone kao Houseova halucinacija. Nakon toga Dudek se pojavila u serijama Ljudi s Madisona kao Francine Hanson i Big Love kao treća i najdraža žena Albyja Granta (obje uloge bile su epizodne).

2010. godine pridružila se glavnoj glumačkoj postavi serije Covert Affairs u produkciji USA Networka. U njoj glumi Danielle Brooks, sestru glavnog lika.

Na filmu se pojavila u ulozi Tiffany Wilson, nasljednice brodske kompanije, u filmu Mrak komadi (2004). Također je glumila kćerku lika koji je tumačio Anthony Hopkins u filmu Tragovi na duši.

2012. glumila je astronautkinju u 8. epizodi 1. sezone serije Dodir, a pojavila se i u posljednjoj epizodi Dr. Housea, Everybody Fies.

 Lični život 
Dudek je rođena i odrasla u Newtonu, predgrađu Bostona, i pohađala je univerzitet Northwestern. Udana je za slikara Matthewa Hellera, s kojim ima sina Akivu (r. 14. 12. 2008)"Anne Dudek iz Ljudi s Madisona donijela na svijet dječaka" , People, 23. 12. 2008. i kći Saskiju (februar 2012).

 Filmografija 
 Film 
+Film Godina Naslov Uloga Bilješke2003.Tragovi na dušiLisa Silk2004.Mrak komadiTiffany Wilson2004.Zločesta ladySarakratki film2005.Sniježni kaputAnna Marie2006.And Then It Breaksdjevojka2006.ParkMeredith2006.Brza blagajnaLorraine2007.Speed DatingAmykratki film2012.Shadow PeopleEllenpostprodukcija

 Televizija 
 Godina Serija Uloga Broj epizoda 2001. Hitna služba Paula Gamble, Teddyjeva mama 1 2002. For the People Jennifer Carter 1 2002–2003. The Book Group Clare Pettengill 122003. Sutkinja Amy Candace Hurley 1 Dva metra pod zemljom Allison Williman 1 Prijatelji Precious 12004.Očajne kućanice Brandi 1 Niko nije savršen Annie 22005. Čarobnice Denise 1 Pogled iznutra Ellen Olsen 1 Invazija Katie Paxton 1 Kosti Tessa Jankow 22005. i 2010. Kako sam upoznao vašu majku Natalie 22006. Psych Lucinda Barry 1 Zakon i red: Zločinačke nakane Danielle McCaskin 1 2006–2007. Dan D Brittany 3 2007. Broj3vi Emmanueline Kirtland 1 2007–2010. Ljudi s Madisona Francine Hanson 15 2007. i 2009. Big Love Lura Grant 9 2007–2009,  2012. Dr. House Amber Volakis 19 2009. Castle Emma Carnes 1 2010. Covert Affairs Danielle Brooks 28 2012-danas Dodir astronautkinja 1

 Reference 

 Vanjski linkovi 


Kategorija:Rođeni 1975.
Kategorija:Američke glumice
Kategorija:Amerikanci porijeklom iz Poljske
Kategorija:Biografije, Boston
Kategorija:Živi ljudi